recursal/Fanatic-Fandom huggingface dataset:
Hobiji

**Hobiji** su aktivnosti koje ljudi rade kako bi skratili vrijeme i život. Kad se ljudi bave sa svojim hobijima, onda ih ne muče svakodnevni problemi poput Židovskog pitanja i toga je li blizanac i dalje blizanac ako mu brat umre. Wanetov glavni hobi oduvijek je bilo gledanje trailera, što čini po dva-tri dana dnevno. Matija je bio ljubitelj sviranja gitare, ali i frulice na kojoj je znao odsvirati Shire temu. U srednjem vijeku, hobiji su uključivali vezivanje loze, postavljanje kolja i odgrtanje čokota. Hobiji doprinose osobnom razvoju i moralnoj dekadenciji Zapada. Hobiji su vrsna stvar za raditi ako se nalazite na moru ili na državnom poslu.

## Opis

Članovi Base Turn ekipe i njihovi poznanici posjeduju veliku količinu kvalitetnih hobija. Đurđa kreira keramičke predmete sa simbolima iz igrica, a Matko svira u heavy metal bendu. Koppov je omiljeni hobi igranje biljara i raznih društvenih igara - pogotovo ako su dosadne i ako se zovu "Eldritch Horror". Nixa voli crtati i skupljati stare predmete poput novčića, medalja i Base Turn fotografija. Krešo ima mnogo hobija, poput slikanja i čitanja knjiga o slikanju. Uz to, također skuplja Pokemon karte, koje kani prodati jednog dana za Digimon karte. Dario isto voli crtanje, ali glavni mu je hobi pušenje trave i odlazak kod zubara. Čorak obožava zlato, koje onda ne skuplja jer nema para za zlato. Bornin glavni hobi je planinarenje i istraživanje dalekih zemalja poput Dubca. Tvrtko provodi slobodno vrijeme (tih sat vremena dnevno) uz anime crtić ili kvalitetan meme. Vožnja motora je bio osnovni hobi od Žile dok nije otkrio da se to kosi s ljudima čiji je hobi vožnja kamiona.

## Slični članci

* Nice nice
* American
* The Pogled
Zoološki vrt

**Zoološki vrt** je nešto kao Kantina, ali sa životinjama. Nia i Krešo vole zoološke vrtove, ali Nixa ne. Najslavniji zoološki vrt nalazi se u Zagrebu, ali otkad su umrli slonovi, pingivini, i žirafe, jedino što se tamo može vidjeti su bikovi i konji. Taj zoološki vrt ima i mali kafić, gdje Nixa sjedne i pije kavu dok Nia i Krešo gledaju ljenjivce i Renea Bitorajca. Zoološki vrtovi obično imaju drveće i prirodu, što daje osjećaj mira. Nixa je jednom ustvrdio da su zoološki vrtovi u biti samo odvratni parkovi.

## Slični članci

* It's gonna be great
* Mrtvac
* Reksić
The buoys are back in town

**The buoys are back in town** je interna šala iz Trpnja 2020., koju je prvi provalio Krešo. Počelo je tako da je Ekipa bila na plaži sa Stanislawom, te su uočili nešto u moru. Nakon prvotne panike, shvatili su da se radi o bovi. Htjeli su to reći na engleskom da on razumije, a ispada da se bova kaže "Buoy", pa su rekli "It's a buoy". To je zvučalo kao "It's a boy!", pa su uslijedile šale na račun rodilišta i trans-ljudi. Nakon toga su počeli pričati o nečemu drugome, i to je bilo to. Barem zasad! Naime, kada su se vraćali doma, uočili su neku opasnu protivničku ekipu na cesti. Tada je Krešo prokomentirao "The buoys are back in town", što je izazvalo lavinu smijeha, i postalo interna šala. No, uskoro je otkriven i YouTube video u kojem neki čovjek mirnim glasom kaže ovu rečenicu. Ekipa se jako smijala tom čovjeku i cijelom videu, jer izgleda nekako nasumično, pa su to pokušali oponašati za svoj Base Turn video. Postoji poseban način na koji se mora izreći ova rečenica. Osoba mora izgledati blago nezainteresirano, gledati u daljinu, i mrtvim glasom reći "The buoys are back in town." kao hladnokrvnu opservaciju. Također, u onoj igri s facama, ako izgubiš, možeš reći ovu rečenicu da ublažiš svoj gubitak. Ali samo ako ju protivnik očekuje. To je baš obratno.

## Slični članci

* Reiki
* Svačić
* Kanter Strajk
Jura

**Jura** je bio i vjerojatno još uvijek je student Filozofskog fakulteta. Družio se s Nixom u kafićima Krešimir i Titanic pod odmorima i tijekom nastave. Wane je godinama mislio da je Jura retard jer ga je jednom vidio sa štakom, a zapravo je samo bio ozlijedio nogu. To pokazuje koliko su bitni prvi dojmovi. Jura je bio duhovit ali mračan. Jura je volio piti alkohol, ali njegove faze pijanstva sadrže samo dvije kategorije: pijan i mrtav pijan.

## Slični članci

* Snaga Volje
* Tuđmanov sin
* Veterinar
Tasty Cheese

**Tasty Cheese** je pasmina McDonald's sendviča koji nalikuje na cheeseburger, ali sadrži luk i senf. Iz nekog razloga, to stvara izuzetan okus, i sjajan zadah. Dario i Nixa su prvi otkrili ovaj sendvič tijekom Doba Baroka, a onda ga je zavolio i Wane. Tasty Cheese je najbolja stvar za pojest nakon ugodnog druženja u Vlak parku s par boca vina. Iz nekog razloga kiselina graševine savršeno se slaže s pikantnošću Tasty Cheese-a, i zbog toga je savršen odabir za klopu. Pogotovo ako se bio priključio i Matija, te sad nudi prijevoz autom. Tasty Cheese se također često konzumirao u Reksiću, jer se zlatni sjaj McDonaldsa nalazio iza samo par stepeništa i nekolicine agresivnih huligana. Kada netko želi Tasty Cheese, mora reći "Hej, jel znaš za što je sad vrijeme? Za Tejsti Čiiiiz." sa fora naglaskom kao da je to cool ideja. Također je postojala šala da je uvijek vrijeme za Tasty Cheese, ali to je zapravo i točno.

## Slični članci

* Borna
* Akademija (likovna)
* Trpanj
Arrival

**Arrival** je cool film u kojem Amy Adams upozna izvanzemaljce. Film ima neobičnu radnju, i jezivu muziku koja podsjeća na Udaljeno metalno-svemirski zvuk. Nakon što su ga pogledali, Nixa i Wane su bili oduševljeni, i složili su se da je najbolja scena ona kada prvi put vidimo svemirski brod, i začuju se creepy zvukovi. Odmah su htjeli pokazati film Dariu, pa su ga doveli u kino, napušenog, da svjedoči ovom remekdjelu. No, kad su ga pogledali, shvatili su da se film promijenio. Više nije pametan, nego glup! Ništa nema smisla, likovi rade nasumične poteze, priča se vrti u krug, i tako dalje. Tada su saznali da je Arrival vrsta filma "Par-nepar film", odnosno film koji je na parne dane remekdjelo, a na neparne idiotarija. Bez obzira na to, isplati se pogledati ovo remekdjelo. Odnosno, idiotariju. Remekdjelo.

## Slični članci

* Zombie Apokalipsa
* Savski most
* Kalaš
Kontra ljudi

**Kontra ljudi** su određeni ljudi koji kontriraju sve. Nixa i Wane se slažu da postoje neke osobe koje se namjerno ne slažu sa očitim stvarima da bi iživcirali sugovornika, ispali cool, ili iznijeli svoje mišljenje. Wanetovo znanstveno istraživanje je pokazalo da je Adriana kontra osoba, a Nixa je predložio i Juru i Matiju. Za Matiju je teško reći je li kontra osoba, jer on ne kontrira nužno sve što netko kaže, ali često bullshita i izmišlja. Jednom je direktno kontrirao Wanetu, kada su raspravljali o tome koliko Axe ima cooldown na svom Curseu, ali to se ne računa jer je ispalo da je Matija u pravu. Wane i Nixa također spadaju u kontra ljude, ali pošto su oni izmislili ovaj naziv onda između njih postoji obostrano razumijevanje nalik na hladni rat, pa stoga nijedan od njih ne tvrdi za drugoga da je kontra osoba. Nije dobro kontrirati profesoru na faksu koji te može ownati s "To nije bitno" i dati ti jedinicu. Biti kontra osoba pri pregledu tramvajske karte u gradu smatra se nepovoljnim i rezultira izbacivanjem iz tramvaja.

## Slični članci

* Deni
* Graz
* Petko
Korienski

**Korienski pravopis** je vrsta hrvatskog pravopisa koja se koristila prije nametnutog novosadsko-beogradskog fonetskog jugo-komunističkog krivopisa. Najvidljivije mu je obilježje to što koristi "ie" umjesto "ije" u riječima poput "poviest", "smieh", i "ieieiei". Također omogućuje osobi da se pokaže kao pravi Hrvat iako je fonološki pravopis postao popularan već krajem 19. stoljeća. Nixa smatra da je korijenski pravopis jedini pravi pravopis, i zalaže se za njegovo korištenje u nasumičnim chat grupama na Facebooku prije nego što ga izbace. Osim njega, u Hrvatskoj ga koristi još Dr. Razum, ravnozemljaš koji negira Holokaust. Ovo su sve dobri indikatori za budućnost korijenskog pravopisa, koji će sigurno uskoro prevladati u hrvatskoj književnosti.

## Slični članci

* Summon
* Žila
* The Pogled
Redikul

**Redikul** je bio misteriozni Japanac iz Koreje, kojem su se Dario i Krešo rugali kad bi dobili priliku. Nixa i Dario su ga također uočili na Tomislavcu, kako se rola u rolšuhama, s rukama iza leđa kao gospodin. Ovaj uglađeni čovjek ima auru superiornosti, te su Dario i Nixa pomislili da je možda to Japanski Car prerušen u običnog građanina. Teorija je bila da možda na taj način potajice ode među puk, i gleda kako funkcionira njegova država. Doduše, to ne objašnjava zašto je u Zagrebu, a ne u Pekingu. Kasnije im je, tijekom jedne Star Wars kantine na Jabukovcu, riđokosi Peđa objasnio da je ovaj čovjek zapravo "redikul". Dario i Nixa su bili ushićeni što su konačno saznali ime ovog misterioznog Japanca, i od tad ga upravo tako zovu. Redikul se često oblači u profinjena odijela, i ima samodopadni osmjeh. Spada u istu vrstu osoba kao Anatolij, u tome što nema stvarnu profesiju, nego se godinama mota po Akademiji bez razloga. Redikul se nikad ne bi uklopio u Base Turn ekipu, jer je čudan, arogantan, i kosook.

## Slični članci

* Snaga Volje
* Stara Sava
* Čarlijev Sindrom
Ček da razmislim... Ne

**"Ček da razmislim... Ne"** je fraza koju je često koristio Nixa kada bi mu netko preložio nešto što njega ne zanima. Evolucijski je moguće da je povezano s denajanjem, ali to nije bitno. Ova rečenica je napravljena tako da daje sugovorniku nadu, kao da će se ponuda možda prihvatiti, ali onda se desi baš obratno. Nixa se čak počeo čuditi što mu ljudi uopće više predlažu stvari, pošto ih je tako drsko odbijao. Zanimljiva je činjenica da je Nixa bio prilično konzistentan u tome što nije nijednom rekao "Ček da razmislim... Da.", tako da čim bi ljudi čuli "Ček..." već bi znali koji je odgovor. Wanetova verzija ove fraze uvijek je bila "Može, ali malo kasnije."

## Slični članci

* Borovje
* Igrice
* S7 Edge
Igrice

**Igrice** su vrsta igrica koje uključuju ubijanje, gubljenje živaca, i bacanje novca. Postoje razne vrste: Nixa voli strategije, dok ih Wane ne podnosi, a Wane voli RPG igre, koje Nixa ne podnosi. Base Turn ekipa voli dangubiti na računalu, i tek će prestati kada umru, u devedeset-petoj godini. Postoji slavni citat iz Doba Primijenjene, koji kaže "*Nismo odrasli jer smo se prestali igrati, nego smo odrasli jer smo se prestali igrati jer smo odrasli*", ili tako nešto, nitko se ne sjeća točno. Uglavnom, igrice su dobar način provođenja vremena, jer nisu dosadne kao knjige i 30% Gay kao stripovi. Najbolje vrijeme za ubiti vrijeme s igricama je kad imate previše slobodnog vremena.

## Karakteristike

U igricama se može naići na razne avanture, od upravljanja svemirskim brodom Normandy, preko ubijanja zmaja Sarthariona jednom tjedno kao da je posao, pa sve do kreiranja lika u Diablu s početnom staminom od 1500. Doista, svijet igrica je šareno i zabavno mjesto, pogotovo ako igrate Dark Souls. Nixine najdraže igrice su Auction House u WoWu, ubijanje glupih droida u Battlefrontu, i stvaranje svoje države u Anno 24531 time da unazadi civilizaciju u kameno doba. Wane preferira RPG igrice, pa stoga provodi vrijeme birajući izmedu tri boje u Mass Effectu, ubijajući vještice u Witcher 3, i čekajući da izađe Cyberpunk 2077 za koji tvrdi da će biti najbolja igrica ikad, što tvrdi za svaku igricu. Dario zna nabaciti Anti-teroristički Counterstrike, gdje igra teroriste, i povremeno sudjelovati u izradi i ne-izradi video igara s Midgard studiom. Isti studio je radio i Star Citizen, koji je trebao biti najbolja igrica na svijetu, ali nikad nije izašao. Nixa ju je odlučio platiti unaprijed, te je dobio svemirski brod i pripadajući hangar kojim se može prošetati. Navodno postoji svemir izvan tog hangara, ali baš obratno, ne postoji, i nikad neće. Ustvrdilo se da je ta cijela igrica bila scam.

## Povijest

Ekipa je počela igrati igrice zajedno oko Doba Primijenjene, i to najviše igricu zvanu "Pokušajmo preći ovu Warcraft 3 mapu prije nego što Matijin stari počupa kablove". Znali su imati i pokoji Diablo 2 LAN party, gdje bi Borna pitao "Ej, di ste?", Matija varao sa cheatovima, a Wane prokockao sve golde kod Gheeba. Diablo 2 LAN partyji su obično završavali u Drugom gradu, jer bi Matiju tamo ubio roj mušica, pa bi nakon toga svi zajedno otišli u Del. Tokom kasnijih Doba, povremeno bi se pojavile takozvane TM IGRICE™, koje bi otkrio Wane i pokušao uvaliti ekipi, ali bi uvijek ispalo da su lošije nego što se može zamisliti. Na drugu stranu, popularne igre poput Dote 2 (igre u kojoj Witch Doctor ide mid) i WoW-a (igre u kojoj treba naći password od Moltena) su zabavljale ekipu godinama, te im nikad nisu dosadile. Mora se spomenuti i Counterstrike, koji bi se igrao u Borninom vrtu, i gdje bi dominirao medium bot zvan Reed. Igrice su svakako način života, a za neke ljude i način smrti.

## Slični članci

* Dešava se
* Možth
* Lord of the Rings
S7 Edge

**S7 Edge** bio je skupi mobitel koji je Wane opsesivno želio 2016. godine. Kao i mnoge druge Wane fiksacije, uspio ga je nabaviti te nakon dva mjeseca prodao. S7 Edge bio je najnapredniji mobitel, i tamo je držao sve najdraže slike. S7 Edge se spominje u Sinkronizaciji, gdje Anakin izgubi takav mobitel u striptiz klubu. Wane je potrošio previše novca na S7 Edge te mu nije ostalo ništa za kave, pa su mu Matija i Nixa morali plaćati. S7 Edge je imao zakrivljen zaslon što služi da tvoji prijatelji mogu vidjeti što tipkaš dok tražiš PVC cijevi za vodokotlić na Njuškalu. Wane je pogriješio kad je kupio ovaj mobitel, pa su mu se prijatelji i konobari rugali.

## Slični članci

* Ogledalo
* NPC-ovi
* Muving
Del

**Delirij**, ili **Del**, je vrhunski kafić na Knežiji, i centar svijeta Base Turn ekipe. U davnim danima, redovito su ovdje išli na kavu čak i po dva-tri puta dnevno, što se postepeno smanjivalo kako su se ljudi raseljavali po Zagrebu i Americi. No, i dan-danas je popularan kod Ekipe, i često je poprište mnogih druženja, kavica, i rada. Glavni konobari u ovom vrsnom kafiću dugo su bili Domba i Kruno, ljubazni i časni ljudi, ali Domba je otišao 2019. a Kruno 2022. godine, pa je neko vrijeme glavni konobar bio Medo. Nerijetko su postojali i kratkotrajni šegrti, pa je to prije bio konobar Ivan, a kasnije Ana, te Vanja, pa čak i Wane tijekom ljeta 2017. Dakle preferiraju ljude jednosložnih imena koja imaju slog "an" u sebi. Del ima dobar izbor pive i sokova, te sasvim solidnu vodu koja ne košta 4 Eura. Del je najbolji kafić na svijetu.

## Opis

Delirij je otvoren 2004. godine, a otkriven 2012. godine. Del je odabran kao "The Kafić" zbog činjenice da je u sredini Knežije, pa je svima jednako blizu, pogotovo Wanetu. Kafić je simpatično ofarban u neukusne žute i crvene boje, koje izgledaju kao krvava kajgana. Del je nastavio biti popularan kroz čitavo razdoblje Baroka, te je tamo čak Borna dovodio svoje Amerikance na jesen 2017. godine da im pokaže svoj najdraži kafić. Zadržao je svoj status kao omiljeno mjesto čak i u Doba Odraslosti, pa je 2023. godine opet ugostio Zlatnu milju. Del se hrani na novcu koji ljudi donose, koji mu omogućuje da plati poreze i prostor. Konobar drži sačmaricu ispod šanka u slučaju okupacije. Iako su žene u 20. stoljeću izborile pravo na rad, ženski WC često ne radi. Del je otvoren do 11, osim ako ste stalni gost, onda možete subotom ostati i do 12, jer subotom radi do 12. Svi na svijetu znaju za Del. Postoji Del u Bruxellesu.

Ovaj mekani kafić bio je također poprište mnogih avantura, poput Operacije *Flashpoint*, snimanja smiješnih videa, i zagrebačkog potresa. Osim Base Turn ekipe, ovdje zalazi i zloglasna Taste Burn ekipa, koja je obrnuta i opresivna. Najbolje mjesto u Delu je slavno The Mjesto, a postoji i niz drugih mjesta kojima je Ekipa dala naziv - Gadno Mjesto, Centar Pozornosti, Polumjesto, te Život na Rubu. Jedino ne postoji parkirno mjesto.

## Slični članci

* River filmovi
* Graševina
* Dešava se
Milja

**Milja** je bio solidan kafić blizu Primijenjene, pa je Ekipa stoga povremeno tamo pila kavu. Milja je ostala popularna i kasnije, tijekom Doba Fakulteta, jer je Dariu i Kreši bila blizu Akademije. Ovaj kafić je jednom davno bio podmornica, ali zbog globalnog zatopljenja je postala ugostiteljski obrt. Film "Das Boot" je sniman u Milji. Klaustrofobična narav Milje je uzrokovala više od jedne kavge. Cigarete se mogu kupiti ovdje kao da je kiosk, ali nažalost nemaju Večernjak, Miki Maus i ostale stvari koje ima kiosk jer nisu kiosk nego kafić. Ako je Milja puna, onda Ekipa bude tužna i razmišlja dal da sjedne u Zašto ne? ili da ode dalje prema Gradu. Milja ima prostor za sjediti vani, gdje možeš gledati u izlog od Land of Magica dok Wane priča o Mass Effectu. Milja je dobar kafić.

## Slični članci

* Trava
* Motor
* Matko
Čorak

**Čorak** je komunist koji živi na samom rubu Zagreba i znanosti. Prezire kapitalizam, zbog čega je završio Naftni fakultet kako bi mogao eksploatirati zemlje trećeg svijeta za profit. Na tom fakultetu Čorak je naučio razliku između mekanih minerala i tvrdih, pa je uveo slavnu Mohsovu ljestvicu u Ekipu. Pomoću nje, Čorak uvijek može odrediti tko je mekan, a tko tvrd. Ne voli biti izložen mekanim ljudima, pa se prestao družiti s Matijom, i pokrio sva ogledala u stanu. Čorak poznaje povijest, pa često ulazi u svađe s Nixom u vezi Jugoslavije. Pobjednik te svađe je često neodređen, jer ovisi koga pitate - isto kao i pobjednik Rata u Bosni i Hercegovini. Čorak posjeduje automobil, motor, i Trg. Čorak je postao dio Kruga Base Turn ekipe oko 2013. godine. Čorka je nemoguće dobiti pozivom ili porukom jer zapravo nema mobitel, nego mu je netko u kvartu prodao ciglu a on je povjerovao da je to mobitel.

## Opis

Čorak je čovjek od naroda, koji voli popiti i pojesti, te pušiti travu. Kada je napušen, najviše ga zabavlja pričati kvartovske fore s Dariom, na što se smije i viče "Joj!" u visokom glasu. Poznato je da Čorak zna sve komunističke uzreke, ali nikako ne može zapamtiti "Molim te" i "Hvala". Čorak voli zlato kao Gollum ili vrana, pa sakuplja zlatne ogrlice, prstenje, i zube. Živi vrlo daleko, pa ima sreće što posjeduje auto, jer inače ne bi imao prijatelja. Čorak je prilično zabavna osoba, jer posjeduje smisao za humor, smisao za seljaštvo, i smisao za rat. Zna puno o mineralima i Zemlji, na primjer, zna da je Zemlja oblika krumpira. Čorak je veliki komunist, pa smatra da je ženama mjesto u kuhinji, crncima u polju, i pederima u tlu. Zbog toga se često svađa s fašistom Nixom. Nikome drugom nije jasno koja je točno razlika među njima.

Čorak je proživio brojne avanture. Bio je u Turskoj sa Bornom, sudjelovao je na Nixinim Četvrtcima™, te bježao od divljih pasa u Albaniji. Na referendumu za Europsku Uniju zaokružio je "Možda".

## Slični članci

* Sinkronizacije
* Trenta
* Vepar
Žila

**Žila** je bio jedan od prijatelja Base Turn ekipe. Vozio je motor, s kojim je sudjelovao u raznim natjecajima, na primjer tko zadnji umre je pobjednik. Žila je imao tvrd karakter te često pričao o nasilju i alkoholu dok je Ekipa sjedila pored njega i čitala vijesti na mobitelu. Žila je jednom radio na istom poslu kao i Wane, što je rezultiralo raznim smiješnim situacijama i tučnjavama. Povremeno bi se pojavio na Knežiji i time unio dozu raznolikosti u više-manje monotone Dane Deliriuma. Žila je spremljen u Borninom mobitelu kao "Žica".

## Slični članci

* Matko
* Reiki
* Noja
Trenta

**Trenta** je jedini i najbolji kafić koji se nalazi u Trpnju, s prekrasnim pogledom na more. Trenta je također i čovjek s veličanstvenim brkovima koji posjeduje Trentu. Svako Base Turn jutro u Trpnju počinje s odlaskom u Trentu i naručivanjem espressa. Dosta često je prva rečenica u danu upravo "Moze jedan espresso". Trenta posluje dobro, ali ima krvavo neprijateljstvo sa Veslom, kafićem preko puta ceste. Da se pizza može naručiti u Trenti, Veslo bi propalo. Stoga Trenta stalno pokušava nabaviti stroj za pizzu, poput stroja za sladoled, ali ne shvaća da strojevi nikad neće moći imitirati toplinu ručno izrađene pizze. Postoje dvije konobarice u Trenti koje su identične po izgledu i osobnosti, a ponekad se nađe i konobar koji svaki put zaboravi donijeti kavu Marini. Kao što je već spomenuto, postoji i stroj za sladoled, kojeg Wane ponekad zna pojesti. Ne stroj, već sladoled. Pored Trente se nalazi i prava sladoledarnica, koju Krešo preferira jer želi imati izbor veći od dva okusa.

## Tipičan Dan

Dok se pije kava, Base Turn voli diskutirati o novim igricama, Nolanovim filmovima, i o ničemu. Dario voli provoditi vrijeme prolijevajući kavu po sebi, Wane čita Zagora koji je uvijek na stolu neotvoren jer ga ne čita, Krešo otkriva razne tajne kao poput Oil Man-a i Pastora Sempe, a Nixa gleda prizor bake koja skače za trajektom i pada u blatnjavi dio mora. U slučaju da vlasnik Trenta ne moze naći otvarač za pive, koristi svoje brkove. To radi kada nitko ne gleda. Povremeno su mu brkovi toliko opaki da se obližnja tegla s cvijećem razbije, i onda Base Turn ekipa izleti van iz kuće u želji za tučnjavom s počiniteljima. Ako se ikada dogodi tsunami, gosti ovoga kafića će prvi saznati, ali i prvi umrijeti.

## Slični članci

* Mrtvac
* Ditto
* Svačić
Summon

**Summon** je posebna moć koju imaju članovi Base Turn ekipe. Summon omogućuje bilo kojem članu da "summona" (odnosno pozove) ostale članove na hitan sastanak. Sličan dogovor imaju i druge organizacije, poput protivničke Taste Burn ekipe, hitne pomoći, i NATO saveza. Bitno je napomenuti da Taste Burn ekipa svoj dogovor naziva "Somun" i koristi se samo za situacije koje nisu hitne, poput manjka WC papira, ažuriranja Jave, ili abortusa. Wane se jednom oglušio na Summon, pa mu je stoga ta moć bila oduzeta na tri godine. To je zato što je Ekipa bila napravila krvni pakt da će uvijek ispoštovati Summon, čak i ako se nalaze na važnom sastanku, na sprovodu, ili šokantna treća riječ u nabrajanju. Nixa nije nijednom iskoristio Summon, ali je znao prijetiti da će ga iskoristiti ako Dario spomene da mora kod zubara a odvija se bitno druženje s troje ljudi u Jež parku. Summon je utješna stvar za iskoristiti nakon prekida s curom, pa ga je stoga Borna iskoristio četrnaest puta.

## Slični članci

* Vrste kafića
* Metastaziranje
* Hobiji
Mekano

**Mekano** je izraz koji je u Base Turn ekipu donio Čorak. Dolazi od Mohsove ljestvice tvrdoće minerala, a to je nešto poput IMDB-a za geologe. Na toj ljestvici Mohs je jasno posložio minerale po njihovoj kvaliteti, baš kao što za novčiće radi numizmatičar ili za ljude Posljednji Sud. Najtvrđi element je dijamant s ocjenom 10, a najmekši je Čorak s ocjenom "Ne mogu pit jer vozim". Šale vezane uz Mohsovu ljestvicu bile su popularne tijekom Doba Baroka i kopanja Sueskog kanala.

## Opis

Izraz "Mekano" koristi se za ljude koji ne žele doći na druženje, koji dođu na druženje ali žele otići, i vegane. Dobri primjeri mekanog ponašanja su strah od "drogeraša", igranje biljara bez varanja, i gubitak četiri rata u četiri godine. Premda je Čorak popularizirao ovaj izraz, često se koristio upravo za njega budući da voli sjediti na klupici tijekom cuganja poput žene, odbija piti alkohol prije vožnje zbog straha od policije ili smrti, i nagovara ljude da mu dodaju bocu udaljenu dva metra i upaljač udaljen dva džepa. Mohsova ljestvica glasi ovako:

* 10 (dijamant) - Najtvrđa stvar na svijetu, poput skakanja s padobranom ili Kosova.

* 9 (korund) - Tvrdi element poput rubina ili Obitelji Kerber.

* 8 (topaz) - Onaj osjećaj kad si pio cijelu noć ali ipak položiš ispit.

* 7 (kvarc) - Kad Nixa održi natjecanje u pucanju iz puške u svom stanu ("Ne u smjeru prozora!").

* 6 (ortoklas) - Solidan predmet ili osoba, na primjer Tasty Cheese ili Gary Oldman.

* 5 (apatit) - Osrednje druženje u Jež parku.

* 4 (fluorit) - Ova ocjena se koristi kad je nešto dosta mekano ali ipak u redu.

* 3 (kalcit) - Mekani događaj poput dolaska na blagajnu a nisi stavio naljepnicu s cijenom na voće.

* 2 (gips) - Kritična ocjena za vrlo mekane stvari, poput bijele kave ili gipsa.

* 1 (talk) - Ultra mekani događaj, nešto poput "Ne mogu doći na druženje jer idem kod zubara".

## Slični članci

* Vivaldi
* Filozofski
* Talog
Graševina

**Graševina** je socijalna vrsta alkohola koju piju propalice i Nixa. Ima kiseo okus koji godi Zagorcima ali ostalim ljudima uzrokuje nelagodu, nalik na osjećaj koji dobiješ kad pojedeš previše onih kiselih trakica koje sliče na dugu ili kad popiješ trinaest Andola odjednom kako bi se ubio ali onda povraćaš. Zbog toga je jeftina, pa ju stoga piju studenti i siromasi. Ljudi koji imaju novaca ne piju graševinu - u deset godina cuganja u parkićima, Base Turn ekipa nijednom nije vidjela dobrostojeću osobu u odijelu kako cuga graševinu. Nixa je pio graševinu bez mineralne vode, jer je tvrdio da je voda "bullshit" i da se ne smiju raditi kompromisi. Dario i Nixa su imali tradiciju da jednu čašu iskape odmah na početku druženja kako bi brzo ušli u fazu jedan. Graševina je također bolji odabir od crnog vina, jer je loše bijelo vino uvijek bolje nego loše crno vino.

## Slični članci

* The Mjesto
* Hamlet
* Istinski Strah
Bailey's

**Bailey's** je alkoholno piće čokoladnog okusa, koje je otkrio Matija. Često ga je spominjao kao svoje najdraže piće, ali ga skoro nikad nije pio. Nia također voli Bailey's, a Dario je jednom rekao da bi mogao spavati u Bailey'su, što nitko nikad nije do kraja razumio. Bailey's je smeđe boje, kao kanalizacija. Skriva oštri ubod alkohola koji malo ljudi može podnijeti. Zbog toga se može reći da je dobar, ali opasan ako niste stalno na oprezu. Kao Wanetov mozak.

## Slični članci

* Eskalacija
* Nice nice
* Lord of the Rings
Trava

**Trava** je naziv za interesantnu biljku koja uzrokuje napušenost. Može se konzumirati s duhanom, ili sama, slično kao i rakija. Trava ima i sjemenke, koje uzrokuju eksplozije i kaos, pa ih je stoga mudro maknuti prije pušenja. Dario i Wane su postigli magisterij iz pušenja trave, pa znaju sve trikove. Na primjer, znaju kako biti uhićen bez da uopće i zapale, znaju kako napraviti "mišeka", te znaju gdje kupiti rizle za travu (znane kao "rizle"). Nixa je znao povremeno zapaliti, ali bi uvijek pljuvao po pločniku jer mu se nije sviđao okus, i pločnik. Borna često puši sa svojom ekipom u Mastersu, kojeg zovu "Mass", po slavnoj igrici "Mass Effect".

## Karakteristike

Trava je opojna tvar koja izaziva brojne društvene probleme, poput tučnjava u Reksiću, premlaćivanje žena, prometne nesreće, i slično. Aha ne, to je alkohol. Uglavnom, trava je ilegalna jer je jako opasna. Ekipa ju je otkrila oko 2011. i 2012. godine, i od tad su ju povremeno uživali. Slavni parkić Trava park dobio je ime po njoj. Etimologija riječi "trava" pokazuje da je došla iz staro-šatrovačkog za "vatru", pošto se mora zapaliti da bi se pušila. Trava se ne smije spominjati preko privatnih chat programa stranih korporacija, poput Facebook Messengera, jer će onda Bornu uloviti policija. No, u redu je spominjati ju na javno dostupnoj wikiji. Trava je bila popularna u i oko Feraxa 2015. godine, te u Vlarku. Nixa je prestao pušiti oko 2016. godine, jer postaje sve konzervativniji svake prolazeće godine. Ali zato puši kutiju cigareta na dan.

## Slični članci

* Graz
* American
* Taste Burn
Irena

**Irena** je bila inspektorica društava. Barem, to je objašnjenje koje je Dario predložio kako bi objasnio njen nagli nestanak 2015. godine. Inspektorica društava obilazi razna društva diljem Zagreba, i piše reviewe za cijenjene časopise o društvima i ekipama. Slično kao za restorane, društva i ekipe mogu dobiti od jedne do tri zvjezdice, čime se označi njihova kvaliteta. Da bi se društvo moglo podrobno isprobati, inspektor mora zavarati ekipu da je jedan od njih, kako bi oni pokazali svoje pravo lice, a ne samo fejkali dok ih se promatra. Iz tog razloga, Irena je ušla u Base Turn Ekipu naglo oko 2014. godine, i počela se stalno družiti s njima.

## Karakteristike

Irena je djelovala kao vrlo zabavna cura, duhovita i karizmatična. Ekipa ju je često pozivala na biljare, kave, i razna druženja. Bila je čak i na Zlatnoj Milji #2. No, u jednom trenutku je nestala, i više se nikad nije družila. To je Ekipi bilo žao, ali nakon mnogo pokušaja da ju pozovu na druženja, shvatili su da je otišla zauvijek. To je bilo razdoblje prije Kantine i toksičnih druženja, tako da je bilo nemoguće da su ju uvrijedili. Zaključili su da joj valjda ne odgovaraju, i nastavili su sa svojim životom.

No, Dario je shvatio pravo rješenje. Kao inspektorica društava, Irena je imala zadatak infiltrirati Base Turn Ekipu i provjeriti njenu kvalitetu. Pravila se da se zabavlja i opušteno druži, dok je zapravo cijelo vrijeme oprezno bilježila i pratila svaki Ekipin potez. Kada je završila sa inspekcijom, nastavila je dalje prema sljedećoj ekipi, hladnokrvno i bez emocija. Posao je posao. Moguće je da je njen sljedeći zadatak bio zloglasna Taste Burn Ekipa. Bez obzira na sve to, Borna, Dario, Wane i Nixa su se pomirili sa time da je otišla i nastavili upoznavati nove ljude i prijatelje. No, jedino što Base Turn Ekipa doista žali, je što nikada neće saznati svoju ocjenu.

## Slični članci

* Borovje
* Mario Party
* NPC-ovi
Udaljeno metalno-svemirski zvuk

**Udaljeno metalno-svemirski zvuk** je karakteristika nekih pjesama, albuma, i muzika. Tu činjenicu su otkrili Nixa i Wane na klupici u Jež parku. Opis ovog zvuka je sadržan u njegovom imenu. Muzika ovakvog tipa često se javlja u sci-fi filmovima i igricama, te u skladbama Pink Floyda i Daft Punka. Udaljeno metalno-svemirski zvuk je misteriozan i metalan, malo jeziv i malo nostalgičan. Neobičan je, i podsjeća na tehnologiju. Wane voli muziku s udaljeno metalno-svemirskim zvukom, jer ga asocira na Mass Effect. Bilo tko tko čuje ovu muziku postaje misteriozniji za 10 posto. Ova muzika je svirala kad je Bog shvatio da je samosvjestan, ali prije no što je stvorio Svemir.

## Slični članci

* Ček da razmislim... Ne
* Jura
* Oto...
Vrste Akademija

Ispada da postoji više vrsta **akademija**, pa se stoga djele na nekoliko kategorija. Vjerojatno postoje i ljudi zvani Akademija, ali njima se vjerojatno svi rugaju zbog čudnog imena. Akademije su većinom smještene u centru Zagreba, osim kad nisu. Lijepog su izgleda, i ljudi vole boraviti u njima. Poznate su sljedeće vrste akademija:

* Likovna Akademija - gdje studira i ne studira Dario.

* Dramska Akademija - vrsta zgrade u koju je nemoguće ući.

* Kafić Akademija - kafić na Savskoj koji je solidan.

* Retardirana Akademija - priložena na slici.

Osim ovih, postoje još i razne druge Akademije koje nisu navedene. Postoje i "online" Akademije koje omogućuju da platiš novac i zauzvrat dobiješ besmislene seminare ili Andrew Tatea. Akademije je izgradila Austro-Ugarska svojim novcem, a mi smo ih prisvojili kad smo izašli iz te države. U slučaju da ih Austro-Ugarska dođe uzeti nazad, mi ćemo ih braniti svojim životima i kistovima.

## Slični članci

* 30% Gay
* Mario Party
* Kava
Svačić

**Svačić** je bio popularni parkić za cuganje tijekom Doba Baroka. Ondje bi se sastala velika "kantina" te bi se pila loša graševina i zbijale loše šale do duboko u noć. Tijekom zime 2017. godine ovdje je čak i klupica pretvorena u božićno drvce. Najčešće društvo bili su Kerberovi, Domenika, Nera, Nixa, Krešo, David i mnogobrojni nepovezani šljam koji bi se slučajno zatekao tamo. Mrtvac bi ponekad napravio fly-by, pa bi mu ekipa davala boce i uvrede. Nixa je postao ljubitelj ovog parka kad mu je dojadio smrad Reksića. Svačić je bio ugodno smješten između klasicističkih zgrada što je pružalo neku toplinu, a imao je i ograđeni dio taman za cuganje. Čorak je jednom rekao da je Svačić loše mjesto jer je udaljeno od Konzuma pa se mora daleko hodati ako treba nešto dodatno kupiti. Ali bio je u krivu, jer ekipa je imala Kerbera i njegov skateboard - jednom se zaletio do Konzuma po dodatne cigarete i vratio u roku 4 minute, što je bilo zapanjujuće. Svačić je imao sivi šljunak umjesto poda i time stvarao ugodan zvuk dok se premještaš s noge na nogu čekajući da Nixa dovrši monolog. Budući da je taman počinjalo Doba Ubera, ekipa bi na kraju druženja jednostavno otišla doma Uberom za 13 kuna i sutradan ponovo bila spremna za akciju. Svačić ostaje svima u lijepom i užasnom sjećanju.

## Slični članci

* Kino
* Đurđa
* Možth
Tuđmanov sin

**Tuđmanov Sin** je sin od Franje Tuđmana. Tuđmanov Sin je rođen 8.10.1991., te je brzo doktorirao Informacijske Znanosti na Filozofskom Fakultetu, i uskoro postao profesor 2003. godine. Vrlo je pametan, dosadan, i hrabar čovjek, te je također odličan govornik, filozof, fašist, dobročinitelj i humanitarac. Umrijet će 2032. godine u Nixa državi.

## Karakteristike

Njegovo lice je jako dobro, te podobno za Wanetovu šaku. Stoga je Wane odlučio da ga mora udariti prije nego što bude prekasno. Wane se boji Tuđmanovog Sina, te kad ga vidi, počne skakutati, proizvoditi zvukove i plinove, te vikati na Nixu. Do sada, Wane još nije udario Tuđmanovog Sina, ali mu je jednom poslužio kavu jako brzo u Grgi. Wane ima dojam da ako udari Tuđmanovog Sina, da će utjecati na tok povijesti i time postati Bitan.

## Slični članci

* Motor
* Bullshit
* Trava park
Midgard studio

**Midgard studio** je bila piramidna shema koju su osnovali René i njegov prijatelj iz Rusije. Ovaj se studio bavio izradom jedne igrice. Plan je bio staviti tu igricu na App Store, i zaraditi masne pare; ali problem su bili programeri koji su predoslovno shvatili igricu pa su samo *idle*-ali. Drugi stalni zaposlenici Midgard studija bili su Wane, kao animator; i Dario, kao radnik. Njihovi prijatelji i poznanici Nixa i Matija su također imali blizak susret s Midgardom, ali njihove usluge nisu bile potrebne pa su mirno odustali, osim Matije koji je dobio otkaz nakon što nije odustajao. Midgard je sudjelovao na popularnom Infogamer eventu, gdje je svim događajima rukovodio CEO Midgarda, Borna, dok su René i prijatelji igrali Tekken.

## Opis

Midgard je bio vrlo kaotičan studio. Jedna od glavnih zanimacija ekipe, osim rada bez plaće, bila je stajanje na balkonu i pušenje cigareta, stajanje na rubu balkona i strašenja Ane, i skakanje s balkona. Svi članovi tima su bili nadobudni, pa su dolazili rano na posao kako bi imali bolji izbor pića iz Coca-cola frižidera. Ugledajući se na generalno materijalno stanje zaposlenika, prva igra koju je Midgard odlučio napraviti je bila *Hobo Idle*, gdje se radi o prosjaku koji žica novce na ulici. Hoboa bi igrač mogao customizirati s novom odjećom i opremom, ali će ipak uvijek biti Hobo. *Hobo Idle* je video-igrica koja se izrađivala u Sony Vegasu, jer igrač tehnički ne treba ništa raditi, a bazični file se zvao Hobo\_idle.mp4. Dario i Wane su prošli svakakve dogodovštine tijekom svog rada u Midgardu, primjerice čekanje plaće, pisanje wiki članaka o Midgardu i sjedenje u Delu. Nakon pet godina, shvatili su da od Midgarda neće biti ništa, pa su otišli. Sljedeća Midgardova igra će se navodno temeljiti na zaraznom stilu igranja, kao Flappy Bird. Očekuje se uskoro, sljedećeg desetljeća.

## Slični članci

* Vjenčanja
* Poor Man's Vanja
* Kebab
Ekipa

**Base Turn Ekipa** je naziv za Daria, Nixu, i Waneta, koji su jedini preživjeli članovi Base Turna. Uz njih, ovaj naziv obuhvaća i vječno prisutnog suradnika i prijatelja Bornu, te novog pridošlicu Krešu. U širem kontekstu, obuhvaća i njihove razne prijatelje i poznanike, s kojima se druže i ne druže. Base Turn Ekipa je nastala davnih dana oko 2010. godine, izvorno kao ekipa koju su činili Wane, Nixa i Matija, a onda i Dario. Kasnije su upoznali Bornu, a 2016. godine je Matija ispao zbog osobnih problema. Stoga se promjenila metaigra, odnosno stanje stvari, i pojavila se nova epoha u Ekipi, što je zahtjevalo i novu stranicu. Stara wikija je još uvijek dostupna ali ju više nitko ne želi, kao Paula. Ekipa je povezana čvrstim atomskim energijama, kao što dobro zna Borna. Ekipa se često družila po kavama, cuganjima, i parkićima, ali otkako je došlo Doba Odraslosti, stvari su se znatno smirile. Sada egzistiraju kao produktivni članovi društva, i plaćaju poreze. No, i dalje ih povezuje posebna magična energija, koja piše njihovu sudbinu.

## Povijest

Ukratko, Base Turn ekipa je nastala u Primijenjenoj, srednjoj školi koja stvara umjetnike i nezaposlenost. Centar svijeta im je bio kafić Hamlet, a voljeli su igrati igre poput Warcrafta i Diabla, te dangubiti u Trava parku uz lošu travu, te u Vlak parku uz loš vlak. Tijekom Doba Dela, Ekipa je proživljavala razne avanture, poput Noći Pohlepe i Noći Motora, te mnoge druge stvari koje nisu na ovoj wikiji, ali se mogu naći na staroj wikiji. Kada se Matija Studeni počeo odvajati, Ekipa se suočila s njim u nadi da će postići pozitivnu promjenu, ali nisu postigli ništa. Stoga je ispao i time se promjenila cijela metaigra. Od tada je Ekipa ušla u niz novih Doba bez njega.

## Članovi

Najstariji član Ekipe, gospodin Wane, je šašav i bolestan, te često radi luđačke poteze jer ga na to tjera Neki Vrag. Sklon je neprimjerenim izjavama i duhovitim facama; ali i trošenju prevelike količine novca na gluposti. S istog kvarta je i Nixa, pouzdan ali neuljudan čovjek, čije su kritike oštre ali istinite. Nixa voli kave i alkohol, te često tjera ljude da dođu piti s njim i slušati političke monologe. Nixin prijatelj iz djetinjstva, Dario, najčasniji je član Ekipe, te je dobre duše i stabilnih stavova. Često služi kao glas umjerenosti i dobrog duha, osim kad je napušen ili kad ga Nenad i Nixa kritiziraju u HoN-u, na što poludi. Osim ove osnovne trojke, mora se spomenuti i Borna, stari prijatelj koji ima punopravno članstvo u Ekipi, te Krešo, službeno član od 2018. godine, iako se Ekipa počela družiti s njim još 2016. godine.

Uz njih, tu je i Krug Base Turn-a, proširena grupa prijatelja i neprijatelja. Tu spadaju svi ostali, Jacquelina, Čorak, Matko, Đurđa, Vanja, Tvrtko, Vinko, Žila, i mnogi, mnogi drugi. Budući da su se često družili skupa tijekom Doba Renesanse i Doba Baroka, stekli su sva potrebna predznanja za preživljavanje Zombie apokalipse.

## Slični članci

* Igra s facama
* Filozofski
* Istinski Strah
Biljar

**Biljar** je turn-based igra u kojoj se igrači natječu u zabijanju kugli u druge kugle umjesto u rupe pa se onda žale da je stol nakoso. Igra je namijenjena za dva igrača, ali se može igrati i s četiri, pet ili s Bornom. Cilj igre je uhvatiti sve kugle prije nego što upadnu u rupe i stoga uštediti 5 kuna. Dario, Nixa i Krešo su veliki fanovi ove igre, a Koppu je to čak i posao. Wane nikad nije pretjerano volio ovu igru jer je zahtijevala napuštanje stana. Najbolja mjesta za biljar se nalaze u Metropolisu i Bikersu, a bivša najbolja mjesta bila su u Feraxu i Staroj Savi. Poznata je činjenica da što je bolji stol, to Dario i Nixa lošije igraju. Postoje mnoga pravila za igranje biljara, ali to nije bitno.

## Opis

Prvo se treba ubaciti sitniš u stol, koji onda stroj pretvori u kugle i povraća van. Te kugle se trebaju pokupiti i staviti na stol, a neki opsesivno-kompulzivni ljudi poput Daria imaju osjećaj da ih moraju i posložiti po boji. Jednom kad su kugle na stolu, treba ih oblikovati u trokut, što je lagano osim ako ste Tvrtko. Kada je sve spremno, igra može započeti. Ako nema nijednog cigana u blizini, razbiju se kugle i potom se svi igrači naoružaju štapovima i blasterima. Ako je Taste Burn ekipa u blizini, može postati krvavo. Cilj igre je pucati nasumične kugle i nadati se da nešto upadne, i nakon toga se praviti da ste to učinili namjerno. Ako su na stolu dvije kugle jedna do druge, može se napraviti Čarlijev Sindrom, sjajan potez koji garantira uspjeh ili neuspjeh. Stol ima šest pepeljara, u svakom kutu stola, u koje je jako bitno zabiti kugle. Pobjeda dolazi nakon desetak poteza, kada je potrebno zabiti crnu kuglu u rupu bez da upadne bijela. Dario je jako dobar u tome, pa to neki put uspije već u drugom potezu. Ako netko od igrača ima wallhack, onda ga se treba izbaciti. Napušeni biljar je zakon stvar, kao što se moglo vidjeti tijekom tzv. Noći Mengelea u Feraxu. Ako postoje ogledala u blizini biljara, uskoro neće.

## Slični članci

* Zlatna Milja
* Oto...
* The Livada
Polumjesto

**Polumjesto** je misteriozno mjesto za sjedenje u Delu. Nalazi se odmah desno nakon ulaska u Del, blizu ulaznih vrata. Mjesto je prihvatljivo, ali po zimi može biti hladno zbog vrata, a po ljeti može biti hladno zbog vrata. Također, mjesto je prilično otvoreno, jer nije okruženo zidovima kao The Mjesto, pa je stoga izloženo utjecajima s desne, lijeve i gornje strane. Na drugu stranu, praktično je za naručivanje pića, jer je šank blizu, a konobari ionako uvijek prisluškuju razgovore. Na ovom mjestu bi Ekipa sjedila tijekom proljetnih dana i kovala zavjere, gledala televiziju, i pila Sensation. Polumjesto je uvijek bilo nezgodno, jer je zbog svog položaja prvo na meti raznih prosjaka, poput Scarfacea, ili Matijinog buraza, ili one debele babe koja glumi da je gluhoslijepa. Na ovom mjestu je ugodno gledati nogomet, pa su ovdje Dario i Nixa gledali prvu utkamicu slavnog svjetskog prvenstva 2018. godine, koja je bila Hrvatska-Nigerija. Jeli su čips, i nisu znali da će Hrvatska doći u Finale. Kako su bili glupi!

## Slični članci

* Zli Sinčić
* Vjenčanja
* Kanter Strajk
Motor park

**Motor park** je park na Knežiji, blizu Ogledala. Naziv je dobio po tome što je Wane tamo dolazio da pokaže Matiji i Nixi svoj prvi motor. Ovo mjesto je dobro za među-sastanke i polu-dešavanja. Nalazi se na pola puta između Ogledala i Waneta, što znači da je Motor park Wanetova verzija Vlak parka, koji je između Ogledala i Matije. Ovdje često spavaju beskućnici i kune zlatice, koje nakon toga odu u banku. Matija je jednom ovdje pokušavao otkriti je li dijamant koji je našao na cesti pravi ili lažni dijamant. Ovaj park je relativno nebitan, ali je svejedno ključan. Sadrži i neke igračke za djecu poput penjalice i beskućnika. Popločan je bajnim kamenim plohama koje nagovještavaju novi početak. Dvije kante za smeće krase rubove igrališta, što je više kanti za smeće nego na cijeloj Knežiji. Jesenje lišće je uvijek na podu Motor parka, bez obzira je li jesen, zima ili proljeće. To nitko još nije uspio objasniti.

## Slični članci

* Nia
* Vivaldi
* Savski most
Borna-ljudi

**Borna-ljudi** su naporni ljudi koji vole bullshit stvari i ne vole Nixu. Naziv "Borna-ljudi" dolazi od toga da takve ljude Borna često dovlači na kave s Base Turn ekipom, što njih ponekad živcira. Nisu svi ljudi koje Borna dovede automatski Borna-ljudi, ali dosta njih je. Borna-ljudi su vegetarijanci i pacifisti, te su tolerantni prema svim rasama, religijama i ljudima, osim prema ljudima koji imaju oprečne stavove te stoga zaslužuju smrt. Zbog ovoga je Nixa najveći problem ovim ljudima, a i oni njemu. Borna ponekad služi kao moderator koji smiri i poveća tenzije. Borna-ljudi vjeruju u mistične energije, horoskope, new age religije i chemtrailse. Najčešće ne ne piju ništa osim koktela, ne puše jer to ubija, ne kradu, i ne razmišljaju. Obično nose šarenu, politically correct odjeću, letke od Hare Krišne, i svježe voće, a pod drugom rukom uvijek imaju spremnog Steppenwolfa ili Das Kapital. Vole raspravljati o politici, ekonomiji, povijesti, i drugim stvarima koje ne prate - ali samo ako je sugovornik istomišljenik ili radikalni liberal. Zbog toga taj sustav funkcionira po sistemu eho-prostorije. Na političkom spektru, Borna-ljudi nisu ni crveni ni infra-crveni, već Radio valovi. Borna-ljudi vole sve ljude, pa čak i Srbe. Borna-ljudi su glavni protivnici u seriji Walking Dead. Borna-ljudi imaju znatnu ljubav prema Ivanu Pernaru koji se suprotstavlja zlim bankama. Ironično, Borna je samo djelomice Borna-čovjek, što sad izaziva mnoge hermeneutičke i logičke komplikacije.

## Slični članci

* Summon
* The Livada
* Snaga Volje
Akademija (kafić)

**Akademija** je bio kafić na Savskoj. Usprkos svome imenu, moglo se upasti u njega. Nixa i Wane su se povremeno tamo nalazili, jer je na pola puta između grada i Knežije. Tokom 2015. preko puta Akademije bio je prosvjed od branitelja koji su zahtjevali prava na bolji prosvjed. Tada se Nixa rukovao s Kolindom. Akademija je ugodan kafić, i ljepše je sjediti vani nego unutra (iako je to normalno za većinu mjesta, uključujući Vivaldi i Remetinec). Vinko je isto volio ovamo dolaziti s Nixom poslije faksa, i pričati o šašavim teorijama. Akademija ima maleni WC, koju je projektirao Wulfgang Kleiner, autor kutije za šibice. Konobari u ovom kafiću su pristojni, i nikad ne traže napojnice ili dvoboj. Akademija nije stvarna akademija.

## Slični članci

* Vrste Akademija
* Redikul
* Gadno Mjesto
Jordan Peterson

**Jordan Peterson** je psiholog iz Kanade koji ima koščatu glavu. Govori jako kontroverzne stvari poput "Muškarci i žene su različiti" na što se onda američki mediji ljute. Base Turn ekipa cijeni ovaj cirkus i revno prati svaku emisiju u kojoj Peterson gostuje i plače. Peterson ima visok stas i visok glas. Stvorio je biznis od toga da dođe na pozornicu i kaže "Muškarci i žene su različiti" i naplati to 1500 kuna. Jordan Peterson je veliki rasist, što se vidi po tome što zahtijeva od svojih slušatelja da počiste svoju sobu i drže se uspravno. Nixa poštuje ovog čovjeka ali samo kad govori tu jednu rečenicu, a dobije epileptični napadaj ako čuje Petersonove stavove o filozofiji i religiji. Wane i Nia cijene Petersona više iz nekog osjećaja samilosti prema ovom starijem čovjeku koji ima zdravstvene probleme, a i zato što ih zabavlja kako ga ljevica mrzi. Tvrtko promatra kaos od sastrane i jede kokice. Matija ne zna tko je Jordan Peterson, što je šteta jer bi njemu baš trebao. Matko smatra da je Peterson redikul koji tvrdi da ga mediji pokušavaju ušutkati, a zapravo je bogati autor najprodavanijih knjiga i jedan od najgledanijih ljudi na YouTubeu. Borna je smatrao da je Peterson zli fašist jer mu je tako rekao CNN, ali je onda poslušao jedan njegov podcast pa je shvatio da je samo obični tip. Dario ga voli samo zato što živcira ljevičare, a zapravo je pogledao možda jedan video s njim.

## Slični članci

* Medo
* Vjenčanja
* Ou jea
Vanja

**Vanja** je kemijski inžinjer i konobar s Knežije. Ušla je u Base Turn Ekipu u kompletu s Čorkom, jer je tako bilo povoljnije. Na taj način, kad su prekinuli, su oboje mogli ostati članovi. Vanja ima crnu ili crvenu kosu, te nosi naočale koje joj pomažu pri čitanju 30% Gay knjiga. Voli plesati šalšu, a hobi joj je rješavanje križaljki. Vanjin smisao za humor počeo je na nuli, i onda je postepeno evoluirao do levela 100. Tijekom studija, živjela je u Domu Stjepan Radić, pa je bila blizu Knežije i često dolazila u Vlak park na cuganja. Vanja je ušla u Ekipu oko 2013. godine, a oko 2019. godine otišla živjeti u Knin.

## Karakteristike

Vanja je iz malog sela zvanog Jurjevo, pored Sinja. Ili Senja, teško je znati zbog dijalekta. U Zagreb je došla studirati kemiju, i hodati s Čorkom. Bila je čest gost na druženjima, i redovito bi dolazila na Zlatne Milje. Neko vrijeme je radila u Delu kao konobar, i bila je toliko popularna da je kafić morao zaposliti curu koja joj sliči za drugu smjenu, jer bi se inače ljudi žalili. Donosila je kave na vrijeme, i uredno mijenjala program na telci kada bi ju kvartovski pijanci zamolili. Zbog svoje struke, Vanja će vjerojatno biti bogatija od Base Turn ekipe, pa se svi nadaju da će u budućnosti htjeti donirati novac za njihov alkohol i stanove.

## Slični članci

* Taste Burn
* Vivaldi
* Operacija *Flashpoint*
Katolički fakultet

**Katolički fakultet u Zagrebu** je katolički fakultet, u Zagrebu. Poznat je po svojem neuobičajenom pristupu školovanju, kao na primjer, po tome što dopušta korištenje slikovnica kao stručne literature, ili izradu cool videa umjesto seminarskog rada. Borna je pohađao ovaj fakultet godinu dana, a često i nije.

## Karakteristike

Katolički fakultet značajan je kao okupljalište ateista, svećenika i Borne. Tamo se uče ključne stvari poput Antropologije, Teologije i Astrologije. Prije svakog predavanja potrebno je izmoliti Paternoster, a svaki krivi odgovor kažnjava se s tri Zdravomarije. Ako su studenti dobri, onda svećenik igra Monopoly s njima i uči ih kako prikupljati milodare i što je to negativan kapital. Svake subote dijele se besplatni udžbenici, a svaku nedjelju besplatne hostije. Ovaj fakultet priznaje vjenčanja kao fakultativnu aktivnost, ali samo ako nisu 30% Gay. Bornu ne zanimaju previše te vjerske stvari, jer on ne vjeruje u praznovjerja. U blizini Katoličkog fakulteta nalazi se kafić "Vito", gdje se može piti mafijaška kava. Bornini prijatelji Čorak i Nixa se često rugaju ovom fakultetu, na što se Borna smije.

## Slični članci

* Creedence
* Motor park
* Eskalacija